# NORDIC FIBREBOARD AS AKTSIONÄRIDE KORRALISE ÜLDKOOSOLEKU KOKKUKUTSUMISE TEADE

**Nordic Fibreboard AS** (registrikood 11421437, asukoht Rääma 31, Pärnu 80044, edaspidi Selts) **aktsionäride korraline üldkoosolek toimub 22.05.2023.a. kell 10:00 Nordic Fibreboard AS kontoris, aadressil Rääma 31 Pärnu 80044**

Osalejate registreerimine algab koosoleku toimumiskohas kell 09:45. Registreerimine lõppeb kell 10.00.

Üldkoosolekul osalemiseks õigustatud aktsionäride nimekiri fikseeritakse **7 (seitse)**päeva enne üldkoosoleku toimumist ehk 15.05.2023 Nasdaq CSD Eesti arveldussüsteemi tööpäeva lõpu seisuga. 

**Üldkoosoleku päevakord ja nõukogu ettepanekud:**

**1. 2022. a. majandusaasta aruande kinnitamine**

Nõukogu ettepanek: Kinnitada juhatuse poolt koostatud Seltsi 2022. a. majandusaasta  aruanne,  mille kohaselt  Seltsi konsolideeritud bilansimaht seisuga 31.12.2022. a. oli 9 407 935,54 eurot ning aruandeaasta puhaskasum oli 1 234 100,86 eurot.

**2. 2022.a. majandusaasta kasumi jaotamine**

Nõukogu ettepanek: Kanda Aktsiaseltsi 2022. a majandusaasta puhaskasum summas 1 234 100,86 eurot eelmiste perioodide jaotamata kasumisse.

**3. 2023. a. majandusaasta audiitori valimine ja tasustamise korra määramine**

Nõukogu ettepanek: Valida Seltsi 2023.a. majandusaasta audiitoriks AS PricewaterhouseCoopers (registrikood: 10142876; aadress: Pärnu mnt. 15, 10141 Tallinn). Audiitorteenuste eest tasumine toimub audiitorühinguga sõlmitava lepingu alusel.

**4**. **Nõukogu liikmete volituste pikendamine**

Nõukogu liikme Sakari Wallin volitus lõppeb 15.11.2023.a.  
Nõukogu ettepanek: Pikendada Grupi nõukogu liikme Sakari Wallin volitusi tähtajaga 5 (viis) aastat arvates nende kehtiva ametiaja lõppemisest.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nordic Fibreboard AS-i aktsiakapital on teadeande avaldamise päeva seisuga 449 906,10 eurot. Ettevõttel on 4 499 061 nimiväärtuseta aktsiat ja iga aktsia annab ühe hääle.

**Registreerimiseks palume osalejatel esitada järgmised dokumendid**:

1. füüsilisest isikust aktsionärid on kohustatud esitama isikut tõendava dokumendi; esindajad peavad esitama kirjalikku taasesitamist võimaldavas vormis antud volikirja;
2. juriidilisest isikust aktsionäri esindaja peab esitama kehtiva registriväljavõtte, kus isik on registreeritud ja mis annab aktsionäri esindusõiguse (seaduslik esindus), ning isikut tõendava dokumendi. Esindajad, kes ei ole seaduslikud esindajad, peavad esitama ka kehtiva kirjalikku taasesitamist võimaldavas vormis volikirja.

Aktsionär võib enne üldkoosoleku toimumist teavitada Seltsi esindaja määramisest või esindajale antud volituse tagasivõtmisest, saates vastavasisulise allkirjastatud teate Seltsi e-posti aadressil [group@nordicfibreboard.com](mailto:group@nordicfibreboard.com) või toimetades selle kirjalikku taasesitamist võimaldavas vormis tööpäeviti ajavahemikus 09:00 kuni 16:00 Seltsi kontorisse Rääma 31, Pärnu, kasutades selleks Seltsi kodulehel [http://www.nordicfibreboard.com](http://www.nordicfibreboard.com )avaldatud blankette. Kui aktsionär soovib enne korralise üldkoosoleku toimumist teavitada Seltsi esindaja määramisest või esindajale antud volituse tagasivõtmisest, peavad sellised teated olema Seltsile laekunud hiljemalt 19. mai 2023. a kell 23.59.  
Aktsionäridel on võimalik tutvuda kõigi Seltsi korralise üldkoosolekuga seotud dokumentidega Seltsi veebilehel  [https://group.nordicfibreboard.com/et/investor/uldkoosolekud](http://www.nordicfibreboard.com )ja Seltsi kontoris asukohaga Rääma 31, Pärnu tööpäevadel kell 09.00 kuni 16.00 alates korralise üldkoosoleku kokkukutsumise teatamisest kuni korralise üldkoosoleku toimumise päevani. Dokumentidega tutvumisest palume ette teatada e-posti aadressil [group@nordicfibreboard.com](mailto:group@nordicfibreboard.com)  
Aktsionäril on õigus üldkoosolekul saada juhatuselt teavet Seltsi tegevuse kohta. Juhatus võib keelduda teabe andmisest, kui on alust eeldada, et see võib tekitada olulist kahju Seltsi huvidele. Juhul, kui juhatus keeldub teabe andmisest, võib aktsionär nõuda, et üldkoosolek otsustaks tema nõudmise õiguspärasuse üle või esitada 2 (kahe) nädala jooksul hagita menetluses kohtule avaldus juhatuse kohustamiseks teavet andma.

Kõik küsimused korralise üldkoosoleku päevakorrapunktide kohta võib esitada Seltsi e - posti aadressil [group@nordicfibreboard.com](mailto:group@nordicfibreboard.com) .

Aktsionärid, kelle aktsiatega on esindatud vähemalt 1/20 Seltsi aktsiakapitalist, võivad Seltsile esitada kirjalikult iga päevakorrapunkti kohta otsuse eelnõu, saates vastava eelnõu kirjalikult e-posti aadressile [group@nordicfibreboard.com](mailto:group@nordicfibreboard.com) või Seltsi asukohta Aktsiaseltsi kontorisse Rääma 31, Pärnu, Pärnu maakond.  Eelnõu peab jõudma elektrooniliselt või posti teel edastatult selliselt, et see on Seltsi poolt kätte saadud mitte hiljem kui 3 tööpäeva enne üldkoosoleku toimumist.

Torfinn Losvik

Tegevjuht ja juhatuse esimees

Telefon: + 372 56 99 09 88

E-post: [torfinn.losvik@nordicfibreboard.com](mailto:torfinn.losvik@nordicfibreboard.com)